ग्राम पंचायतों को जो बजट आवंटित होता है वह आमतौर पर जनसंख्या के सापेक्ष होता है। ऐसे में कई बार अपेक्षाकृत छोटी ग्राम पंचायतों में उतनी धनराशि नहीं मिल जाती है, जिससे कि वह किसी बड़ी योजना, परियोजना या काम की शुरुआत कर उसे पूरा कर सकें। ऐसे में सभी ग्राम पंचायतों की दस फीसद रोकी हुई धनराशि जब चुनिंदा गांवों में निष्पादन अनुदान के रूप में भेजी जाती है तो वह धनराशि बड़ी होती है। जिन ग्राम पंचायतों को परफार्मेंस ग्रांट मिलती है वह इससे किसी भी योजना को पूरा कर सकते हैं।